Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: Az önálló jelzálogjog jelzálog-hitelintézet részére történõ értékesítésénél a jelzálog-hitelintézetekrõl és a jelzálog-levélrõl szóló 1997. évi XXX. törvény 8. §-ában foglaltak szerint kell eljárni. Az önálló jelzálogjog más személy
Paragraph Index: 794

8.A.1 KOCKÁZATVÁLLALÁS A LEGRÉGEBBEN LEJÁRT KÖVETELÉS SZERINT ÜGYFELENKÉNT (könyv szerinti, illetve nettó értékek) A jelentés kitöltése A táblázat a hitelintézet eszközeinek könyv szerinti (nettó) értékére, valamint a mérlegen kívüli tételek céltartalékkal csökkentett nyilvántartási értékére vonatkozó információkat tartalmazza ügyfelenkénti megközelítésben. Az egyezõségek érdekében a táblázat a felügyeleti mérleghez alkalmazkodik. Tájékoztató adatként összesítve külön kell szerepeltetni azokkal az ügyfelekkel szembeni információkat, amelyek a számviteli szabályok szerint kapcsolt, illetve egyéb részesedési viszonyban lévõ vállalkozásoknak minõsülnek. Az ügyféllel szembeni kockázatvállalást a különbözõ termékcsoportok szerinti soroknál a legrégebben lejárt követelések között kell szerepeltetni. Amennyiben tehát egy ügyféllel szemben a hitelintézet több kockázatvállási szerzõdéssel, illetve többfajta kockázatvállalással is rendelkezik, akkor az ügyféllel szembeni kockázatvállalásnak minõsülõ állományt mindenütt a legrégebbi lejáratnak megfelelõ oszlopban kell szerepeltetni. Ha egy hitel 100 nap óta lejárt, akkor az ügyfél által kibocsátott értékpapírokat is ugyanabban az oszlopban kell kimutatni. Legrégebbi lejáratnak minõsül az a lejárt tõke- vagy kamatkövetelés rész, amelyet az ügyfél szerzõdés szerint nem teljesített, attól függetlenül, hogy a 30 napon túl lejárt kamatköveteléseket a számviteli szabályok szerint függõvé kell tenni, és nem szabad a követelések között szerepeltetni. A nem lejárt oszlopban csak azokkal az ügyfelekkel szembeni kockázatvállalások szerepelhetnek, amelyeknél a teljesítés a szerzõdés szerint történik. Az újra tárgyalt oszlopban azokkal az ügyfelekkel szembeni kockázatvállalások szerepelnek, ahol bármely kockázatvállalási szerzõdést az ügyfél romló hitelképessége vagy más, növekvõ kockázat miatt újra kellett tárgyalni, és a szerzõdés módosításával a hitelintézet a szerzõdéses (pl. törlesztési, visszafizetési stb.) feltételeket módosította. Vásárolt lejárt követelések esetén a lejártságot szintén a szerzõdés szerinti nem fizetés idõpontjától kell számítani, függetlenül attól, hogy a hitelintézet a követelést mikor vásárolta. Az értékpapírokat az értékpapír kibocsátója szerinti ügyfélnél kell figyelembe venni, és abba az oszlopba kell a követelést sorolni, ahol az ügyféllel szembeni legrégebben lejárt követelés szerepel. Ha az ügyféllel szemben a hitelintézetnek nincs követelése, akkor a megfelelõ állományt nem lejártnak kell tekinteni, kivéve a veszteségmérséklés fejében átvett részvényeket, részesedéseket, valamint az átvett eszközöket, ahol követelés hiányában a tételeket a bekerülés idõpontjának megfelelõ sávban kell kimutatni. Tájékoztató adatként be kell mutatni a kapcsolt, valamint az egyéb részesedési viszonyban lévõ vállalkozásokkal szembeni követeléseket.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes